Skrik, skok, skokkerste… | Mal, dis al...EkWasHier...
Skrik, skok, skokkerste…
Ek sien Poppie-Lief spring en speel vanmiddag met iets op my mat…ek gaan kyk mos en toe is dit ‘n mossie. Poppie skrik en spring vinnig by die venster uit. Ek tel die dingetjie op en die ou bekkie gaan oop en toe, seker van skok.
Nie lank daarna nie, dink ek mos Michael skeer met my die gek om my bed te ruk…maar toe skrik ek toe hy my kamer instorm. My hele hart maak ‘n draai in my keel en Mossie skop teen my. Die aardbewing wat 131 km wes van Moijabana in Botswana ontstaan het en so 6.5 op die Richter-skaal aangeteken is, is besig om ons te tref…my bed voel of dit heen-en-weer geruk word, my kristal-klokkies begin lui en my stort se deur ruk in die kosyn…nie net een of twee sekondes nie…vrek lank as jy my vra. Michael is wit g eskrik en ek seker witter. Ek skrik nie maklik nie, maar ek het. Mossie het dit seker gevoel en gee my nog ‘n paar skoppe met sy ou een pootjie…Dit het gevoel of my hart uit my keel wou spring. Gelukkig toe bedaar die aardbewing en ‘n groot gespot op FB waar Zuma sê
5 thoughts on “Skrik, skok, skokkerste…”
April 4, 2017 om 11:15 vm
Te lekker nou hier by jou gelees. Hoop Mossie is vanoggend reg vir sy dag? Ek het gisteraand op my uitskopstoel gesit toe die aarde begin bewe. Ek dog my kat het onder die stoel ingeklim en kry ñ aanval, vandaar my stoel wat behoorlik aan die ruk gaan. Groot was my skok toe Bertus ingevlieg kom en my buite toe vat. Vir ingeval.
April 4, 2017 om 6:01 nm
Ek het ook geskrik…wonder of die mens dalk…net dalk besef hoe waardevol die lewe is…Mossie…wel Mooiste het hom gegryp en gehol en ek agterna …terug gekry en ander hokkie gemaak…vanmiddag skreeu hy so, ek tel hom op en hy sit lank by my, dood en stil tevrede…Vrydag gaan hy na sy nuwe mama toe…een van my leerders….
April 4, 2017 om 6:09 nm
Wonderlik! Jy is flippen great. Jammer, verskoon die Engels…😉
April 4, 2017 om 6:37 nm
Dankie…en moet jouself nie onderskat nie…hartsvriendin..
April 4, 2017 om 6:51 nm